Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 622/14/8808	Rožňava, 7.10.2014
EEČ : 2-67-318-2014

U Z N E S E N I E

Trestná vec:	obvinený XXXXX a spol.  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že od mesiaca marca 2014 do 27.06.2014 v XXXXX, XXXXX, ako rodičia maloletých detí XXXXX, nar. XXXXX a XXXXX nar. XXXXX XXXXX, žiakov Základnej školy v XXXXX, zanedbávali ich povinnú školskú dochádzku a napriek upozorneniam školy, že maloletí nechodia riadne do školy, neurobili žiadne opatrenia na zjednanie nápravy, v dôsledku čoho v uvedenom období maloletý XXXXX neospravedlnene vynechal celkom 201 vyučovacích hodín a maloletá XXXXX vynechala neospravedlnene 179 vyučovacích hodín

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvineným v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ v XXXXX sp. zn. ČVS: ORP-XXXXX zo dňa 25.07.2014 bolo začaté trestné stíhanie a vznesené obvinenie XXXXX a XXXXX za  prečin ohrozovania mravnej výchovy mládeže podľa § 211 ods. 1 písm. b Tr. zák. na tom skutkovom základe, ako je to uvedené vo výrokovej časti tohto uznesenia.
Proti obvineným je vedené trestné stíhanie za prečin, na ktorý zákon ustanovuje trest odňatia slobody, ktorého horná hranica neprevyšuje päť rokov. Obvinení s podmienečným zastavením trestného stíhania súhlasili. Vyhlásili, že spáchali skutok za ktorý sú stíhaní, a nie sú odôvodnené pochybnosti o tom, že ich vyhlásenie bolo vykonané slobodne, vážne a zrozumiteľne. Uviedli, že svoje konanie veľmi ľutujú, mali problémy s bývaním, preto mali deti vymeškané hodiny. V budúcnosti budú dbať na pravidelnú školskú dochádzku maloletých detí a urobia všetko preto, aby deti nemali neospravedlnené hodiny, od mesiaca septembra už deti chodia riadne do školy. 
Obaja obvinení sú nezamestnaní, v mieste bydliska sú hodnotení všeobecne, ich správanie nebolo riešené komisiou verejného poriadku. Podľa odpisu z registra trestov v minulosti súdne trestaní neboli. 
	Vzhľadom k tomu, že obvinení spáchali prečin ohrozovania mravnej výchovy mládeže podľa § 211 ods. 1 písm. b Tr. zák., na ktorý zákon ustanovuje trest odňatia slobody, ktorého horná hranica neprevyšuje päť rokov, ku skutku sa priznali, svoje konanie ľutujú a s podmienečným zastavením trestného stíhania súhlasili, i s prihliadnutím na ich osoby a okolnosti prípadu, možno dôvodne podmienečné zastavenie trestného stíhania považovať za dostačujúce. Určená skúšobná doba zodpovedá miere zavinenia a je v súlade s § 216 ods. 2 Tr. por., a začína plynúť právoplatnosťou tohto rozhodnutia o podmienečnom zastavení trestného stíhania.
	Z týchto dôvodov bolo trestné stíhanie obvinených XXXXX a XXXXX podmienečne zastavené tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka